_:n915de54361674ba79d2d3a7b09b0a2cbxb0
<http://schema.org/articleBody>
"ঢাকা বিশ্ববিদ্যালয় কেন্দ্রীয় ছাত্র সংসদের (ডাকসু) সহ-সভাপতি (ভিপি) নুরুল হক নুরের বিরুদ্ধে ডিজিটাল নিরাপত্তা আইনে আরো একটি মামলা দায়ের করা হয়েছে। বাংলাদেশ ছাত্রলীগের ঢাকা বিশ্ববিদ্যালয় জগন্নাথ হল শাখার প্রচার সম্পাদক অর্ণব ধানমন্ডি থানায় মামলাটি দায়ের করেন।\n\nবিষয়টি নিশ্চিত করেছেন থানার ওসি হুমায়ুন কবির। মামলার বিবৃতিতে বাদী দাবি করেন, নুর ও তার অনুসারীরা ফেসবুক এবং অন্যান্য সামাজিক যোগাযোগ মাধ্যম ব্যবহার করে গুজব ছড়িয়েছিলেন, যা ঢাকা বিশ্ববিদ্যালয় ও অন্যান্য শিক্ষা প্রতিষ্ঠানকে অস্থিতিশীল করে তোলে।\n\nগত ২২ ডিসেম্বর ডাকসু ভবনে মুক্তিযুদ্ধ মঞ্চের নেতা-কর্মীদের ওপর হামলার অভিযোগে নুর ও অন্য ২৮ জনের বিরুদ্ধে হত্যাচেষ্টা মামলা দায়ের করা হয়। এর আগে হত্যাচেষ্টার অভিযোগে ছাত্রলীগ ও মুক্তিযুদ্ধ মঞ্চের ৩৭ নেতা-কর্মীর বিরুদ্ধে শাহবাগ থানায় মামলা করেন নুর।\n\n২২ ডিসেম্বর ছাত্রলীগ ও মুক্তিযুদ্ধ মঞ্চের নেতারা ডাকসু ভবনে নুর ও তার অনুসারীদের ওপর হামলা চালিয়ে ২৮ জনকে আহত করে বলে জানা যায়। এ সময় ফারাবি এবং সোহেলকে ডাকসু ভবনের ছাদ থেকে নিচে ফেলে দেয় হামলাকারীরা। সুত্র : ইউএনবি।নয়া দিগন্ত"
<https://sonarbangla24.net/2019/12/28/%E0%A6%8F%E0%A6%AC%E0%A6%BE%E0%A6%B0-%E0%A6%AD%E0%A6%BF%E0%A6%AA%E0%A6%BF-%E0%A6%A8%E0%A7%81%E0%A6%B0%E0%A7%87%E0%A6%B0-%E0%A6%AC%E0%A6%BF%E0%A6%B0%E0%A7%81%E0%A6%A6%E0%A7%8D%E0%A6%A7%E0%A7%87/>